চলচ্চিত্র উৎসবের সমাপ্তি, বিদেশি পরিচালকদের বাংলায় আহ্বান মমতার

কলকাতা: ‘টলিউড বিশ্বসেরা সিনেমা উপহার দিতে পারে’, সমাপ্তি অনুষ্ঠানে বিদেশি পরিচালকদের (Mamata Invites Foreign Directors) বাংলার সিনেশিল্পে আহ্বান জানালেন মুখ্যমন্ত্রী মমতা বন্দ্যোপাধ্যায় (Mamata Banerjee)। চলচ্চিত্র উৎসবের শেষ দিন, রবীন্দ্র সদন ভিড়ে ঠাঁসা। সেজে উঠেছে সমাপ্তি অনুষ্ঠান মঞ্চ। অনুষ্ঠানে উপস্থিত ছিলেন মুখ্যমন্ত্রী মমতা বন্দ্যোপাধ্যায়, স্বামী পিনাকি মিশ্র সঙ্গে উপস্থিত ছিলেন মহুয়া মৈত্র। এছাড়াও দেব, সৃজিত মুখোপাধ্যায়, শান্তনু মৈত্র, গৌতম ঘোষ, অরিন্দম শীল, হরনাথ চক্রবর্তী, মন্ত্রী ইন্দ্রনীল সেন এবং মন্ত্রী অরূপ বিশ্বাস। অনুষ্ঠানের মাঝেই মুখ্যমন্ত্রী খুঁজলেন পরমব্রত চট্টোপাধ্যায়কে! উদ্বোধনী অনুষ্ঠানে মুখ্য সঞ্চালক, সেই পরমব্রতর অনুপস্থিতিই যেন জমজমাট সন্ধ্যায় খানিক ব্যতিক্রম। এবার কলকাতা আন্তর্জাতিক চলচ্চিত্র উৎসবের (Kolkata International Film Festival) মঞ্চে গৌতম ঘোষের কাঁধে উঠল সর্বোচ্চ সম্মান— লাইফটাইম অ্যাচিভমেন্ট অ্যাওয়ার্ড।

বলিউড কিংবা দক্ষিণী সিনে ইন্ডাস্ট্রির তুলনায় বাংলা পিছিয়ে কেন? একাধিকবার এই প্রশ্ন আলোচনা-সমালোচনার উঠে এসেছে। এদিন সমাপ্তি অনুষ্ঠানে বিশ্বসিনেমার মানচিত্রে টলিউডের উজ্জ্বল মাইলফলক গড়ার জন্য বিদেশি পরিচালকদের বাংলায় এসে কাজ করার আহ্বান জানালেন মমতা বন্দ্যোপাধ্যায়। মমতা বলেন, কেআইএফএফ জনগনের উৎসব।মানুষের টাচ না থাকলে রোবোটিক দিয়ে ক্রিয়েটিভ কাজ হয় না।কলকাতা আন্তজার্তিক ফিল্ম ফেস্টিভ্যাল এর সমাপ্তি অনুষ্ঠানে উপস্থিত হয়ে বললেন মুখ্যমন্ত্রী।

আরও পড়ুন: প্রকাশিত আইসিএসই ও আইএসসি ২০২৬ পরীক্ষার সূচি! কবে শুরু, কবে শেষ?

মুখ্যমন্ত্রী বলেন, আসার কথা না থাকলেও তিনি সারপ্রাইজ ভিসিটে চলে এসেছেন। তিনি এই ফিল্ম ফেস্টিভালকে সফল করার পিছনে যাদের অবদান জুরি মেম্বার,বিদেশী অতিথি সহ টেকনিশিয়ান,সহ যুক্ত সকলকে ধন্যবাদ জানান। তিনি বিদেশী অতিথিদের ভাই বোন সন্মোধন করে বলেন পরের বছরেও নিদিষ্ট দৃষ্টিভঙ্গি নিয়ে আসার আবেদন রাখেন। বাংলার ট্যালেন্ট অনেক উঁচু স্তরে বলেও জানান। তিনি বলেন বাংলায় সমুদ্র, পাহাড় দুটোই আছে। এই গোটা বিশ্ব একটাই পরিবার। হয়তো আমরা ভিন্ন দেশের মানুষ। তবে বাংলা ‘বিবিধের মাঝে মিলন মহান’ মন্ত্রে বিশ্বাসী। বাংলার মানুষ যেমন ভালোবাসতে জানে, তেমনই আতিথেয়তাও জানে। কিফ-এ যোগ দেওয়া ৩৯টি দেশের সমস্ত সিনেব্যক্তিত্বদের ধন্যবাদ জানানোর জন্য আজ আমি এখানে এসেছি।” এরপরই বিশ্বের বিভিন্ন প্রান্তের সিনেনির্মাতাদের টলিউডের সঙ্গে গাঁটছড়া বাঁধার আমন্ত্রণ জানান।

বলিউড প্রসঙ্গ টেনে মুখ্যমন্ত্রী বলেন, বাংলা ভারতের সাংস্কৃতিক ঐতিহ্যের পীঠস্থান। আমরা শান্তিপূর্ণ পৃথিবী চাই। ধন্যবাদ জানান বাংলার কলাকুশলীদের ধন্যবাদ জানান। গানে গানে কথা,রাস্তায় রাস্তায়,পাড়ায়পাড়ায় সিনেমা পৌছে দেওয়ার জন্য। মুখ্যমন্ত্রী বলেন, বাংলা উৎসব বিশ্বাস করে,উৎসবের মধ্যে দিয়ে তৈরি হয় মেধা। রোবোটিক দিয়ে ক্রিয়েটিভ কাজ হয় না দরকার হয় মানুষের টাচ। কলকাতা আন্তর্জাতিক ফিল্ম ফেস্টিভ্যাল কে জনগনের উৎসব বলে তিনি মনে করেন বলে জানান।

দেখুন ভিডিও